ಅಲಿ ಖಮೇನಿ ನಮ್ಮೊಂದಿಗೆ ಇಲ್ಲ, ಇರಾನ್‌ನಲ್ಲಿ ಈಗ ನಾಯಕರೇ ಇಲ್ಲ: ಟ್ರಂಪ್‌

ವಾಷಿಂಗ್ಟನ್‌: ಇರಾನ್‌ ಸರ್ವೋಚ್ಚ ನಾಯಕ ಅಲಿ ಖಮೇನಿ (Ali Khamenei) ನಮ್ಮೊಂದಿಗೆ ಇಲ್ಲ ಎಂದು ಅಮೆರಿಕದ ಅಧ್ಯಕ್ಷ ಡೊನಾಲ್ಡ್‌ ಟ್ರಂಪ್‌(Donald Trump) ಹೇಳಿದ್ದಾರೆ.

ಶ್ವೇತ ಭವನದಲ್ಲಿ (White House) ಮಾತನಾಡಿದ ಅವರು, ಆ ಹುಚ್ಚನನ್ನು ನಾವು ನಿಲ್ಲಿಸಬೇಕಾಗಿತ್ತು. ಆ ಸರ್ವೋಚ್ಚ ನಾಯಕ ನಮ್ಮೊಂದಿಗಿಲ್ಲ. ಇದು ತುಂಬಾ ದುಃಖಕರವಾದ ವಿಚಾರ ಎಂದು ತಿಳಿಸಿದರು.

Trump on Ali Khamenei:

We had to stop this maniac, who is no longer with us—the supreme leader. He wasn’t so supreme.

He is no longer with us; it’s very sad. pic.twitter.com/KZLNgztYmj

— Clash Report (@clashreport) March 26, 2026

ಮೊದಲ ಹಂತದ ನಾಯಕರ ಹೋದ ನಂತರ ಹೊಸ ನಾಯಕರನ್ನು ನೇಮಕ ಮಾಡಿದ್ದರು. ಅವರನ್ನು ನಾವು ಹೊಡೆದು ಹಾಕಿದ ನಂತರ ಈಗ ಇರಾನ್‌ನಲ್ಲಿ ನಾಯಕರೇ ಇಲ್ಲ. ಒಂದು ವೇಳೆ ನಾವು ಬಿ-2 ಬಾಂಬರ್‌ ಮೂಲಕ ಅವರ ಪರಮಾಣು ಸ್ಥಾವರನ್ನು ಹೊಡೆದು ಹಾಕದೇ ಇದ್ದರೆ ಅವರು ಅಣ್ವಸ್ತ್ರವನ್ನು ಹೊಂದುವ ಸಾಧ್ಯತೆ ಇತ್ತು ಮತ್ತು ಪ್ರಶ್ನಾತೀತವಾಗಿ ಬಳಸುತ್ತಿದ್ದರು ಎಂದು ಟ್ರಂಪ್‌ ತಿಳಿಸಿದರು.  ಇದನ್ನೂ ಓದಿ: ‌ರಷ್ಯಾದ 10 ಲಕ್ಷ ಬ್ಯಾರಲ್‌ ಕಚ್ಚಾ ತೈಲ ಹೊತ್ತೊಯ್ಯುತ್ತಿದ್ದ ಟರ್ಕಿ ಚಾಲಿತ ಟ್ಯಾಂಕರ್‌ ಮೇಲೆ ದಾಳಿ

ಸೋತಿರುವ ಇರಾನ್‌ ಈಗ ನಮ್ಮ ಜೊತೆ ಒಪ್ಪಂದ ಮಾಡುವಂತೆ ಭಿಕ್ಷೆ ಬೇಡಿಕೊಳ್ಳುತ್ತಿದೆ. ಆದರೆ ನಮಗೆ ಒಪ್ಪಂದ ಮಾಡಲು ಸಾಧ್ಯವಾಗುತ್ತದೆಯೋ ಇಲ್ಲವೋ ನನಗೆ ತಿಳಿದಿಲ್ಲ. ಅವರು ಅದನ್ನು ನಾಲ್ಕು ವಾರಗಳ ಹಿಂದೆ ಮಾಡಬೇಕಾಗಿತ್ತು. ಎರಡು ವರ್ಷಗಳ ಹಿಂದೆ ಅಥವಾ ನಾವು ಮೊದಲು ಅಧಿಕಾರಕ್ಕೆ ಬಂದಾಗ ಅವರು ಅದನ್ನು ಮಾಡಬೇಕಾಗಿತ್ತು ಎಂದು ಹೇಳಿದರು.

#WATCH | US President Donald Trump says, “They (Iran) are begging to make a deal, not me. They’re begging to make a deal, and anybody who saw what was happening over there would understand why they want to make a deal. But they say, we’re not talking to them… They’re not fools.… pic.twitter.com/4zIUWiCgFU

— ANI (@ANI) March 26, 2026

ಇರಾನಿನ ನೌಕಾಪಡೆಯನ್ನು ನಾವು ಮುಳುಗಿಸಿದ್ದೇವೆ. ಬಹುಷ: ಎರಡನೇ ಮಹಾಯುದ್ಧ ನಂತರ ವಿದೇಶ ನೌಕಾಪಡೆಯನ್ನು ಸಂಪೂರ್ಣವಾಗಿ ಧ್ವಂಸಗೊಳಿಸಿದ್ದು ಇದೇ ಇರಬೇಕು. ಅವರಲ್ಲಿ ವಾಯುಪಡೆ ಇಲ್ಲ. ವಿಮಾನ ವಿರೋಧಿ ಮತ್ತು ಸಂವಹನ ಸಾಮರ್ಥ್ಯಗಳು ಸಂಪೂರ್ಣವಾಗಿ ನಾಶವಾಗಿದೆ ಎಂದು ಹೇಳಿದರು. ಇದನ್ನೂ ಓದಿ: ಹಾರ್ಮುಜ್ ಜಲಸಂಧಿ ಮುಚ್ಚಲು ಕಾರಣರಾಗಿದ್ದ ಇರಾನ್‌ ನೌಕಾ ಕಮಾಂಡರ್‌ ಹತ್ಯೆ